Vliegtuig met egpaar stort in see neerLarry en Jane Glazer. Foto: Skermskoot uit YouTube-video Die vliegtuig het sowat 22km noordoos van die kusdorpie Pan Antonio in die see gestort nadat die vlieënier vroeër aangedui het dat die vliegtuig probleme ondervind. Daar is later kontak met die vliegtuig verloor. Volgens berigte was Larry Glazer, ŉ prominente eiendomsontwikkelaar, en sy vrou, Jane, aan boord die vliegtuig wat van die Greater Rochester Internasionale-lughawe na Naples in Kalifornië gevlieg het. Die Jamaikaanse weermag het intussen twee vliegtuie en sy duikeenheid ontbied na die gebied waar die vliegtuig glo neergestort het. “’n Oliekol is waargeneem in die gebied waar ons vermoed die vliegtuig neergestort het,” het Basil Jarret, ŉ woordvoerder van die weermag, gesê. Jarret sê die vliegtuig se wrak is nog nie gevind nie en dat soek- en reddingspanne die gebied fynkam in die hoop om oorlewendes te vind.